আলি খামেনেই
সৈয়দ আলী হোসেনী খামেনেয়ী (; জন্ম: ১৭ জুলাই ১৯৩৯) হলেন ইরানের বর্তমান (২য়) সর্বোচ্চ ধর্মীয় নেতা এবং ইরানের ৮ কোটি শিয়া মুসলমানের আধ্যাত্মিক নেতা। ১৩ অক্টোবর ১৯৮১ থেকে ৩ আগস্ট ১৯৮৯ পর্যন্ত তিনি ইরানের ৩য় রাষ্ট্রপতি হিসেবে দায়িত্ব পালন করেন। ফোর্বস সাময়িকী ২০১২ সালে তাকে পৃথিবীর সবচেয়ে প্রভাবশালী ২১ জনের মধ্যে স্থান দেয়।
সর্বোচ্চ উলামা পরিষদ (সৌদি আরব)
১৯৯১ সালে রিয়াদে প্রধান মুফতি হিসাবে আব্দুল আজিজ বিন আব্দুল্লাহ বিন বাজকে নিয়োগের জন্য একটি রাজকীয় আদেশ জারি করা হয় এবং সর্বোচ্চ উলামা পরিষদ এবং ইলমী গবেষণা ও ফতোয়া বিভাগের প্রেসিডেন্ট হিসেবে দায়িত্ব দেয়া হয়। ১৯৯৫ সালে ফতোয়া বিষয়ক উপ-প্রধান মুফতি হিসাবে আব্দুল আজিজ বিন আবদুল্লাহ আল-শেখকে নিয়োগের জন্য একটি রাজকীয় আদেশ জারি করা হয়। ১৯৯৯ সালে আবদুল আজিজ বিন বাজের মৃত্যুর পর আব্দুল আজিজ বিন আবদুল্লাহ আল-শেখকে সৌদি আরবের প্রধান মুফতি এবং সর্বোচ্চ উলামা পরিষদ এবং ইলমী গবেষণা বিভাগের চেয়ারম্যান হিসেবে ফতোয়া প্রদানের জন্য একটি রাজকীয় আদেশ জারি করা হয়।